|  |
| --- |
| **Sveučilište u Zadru****odjel za pedagogiju** |
| POSLIJEDIPLOMSKI DOKTORSKI STUDIJ PEDAGOGIJE |
| "Kvaliteta u odgoju i obrazovanju" |
|  |
|  |

**Zadar, studeni 2014.**

|  |
| --- |
| **1. OPĆE INFORMACIJE** |
| Naziv studijskoga programa | Poslijediplomski doktorski studij pedagogije: **KVALITETA U ODGOJU I OBRAZOVANJU** |
| Nositelj/i studijskoga programa | Odjel za pedagogiju, Sveučilište u Zadru |
| Vrsta studijskoga programa | **Poslijediplomski doktorski studij**  |
| Akademski/stručni naziv po završetku studija | Doktor/doktorica znanosti, područje društvene znanosti, polje pedagogija  |

|  |
| --- |
|  **2. UVOD**Poslijediplomski doktorski studij pedagogije uspostavljen je na načelima bolonjskog procesa; dio je cjeloživotnog obrazovanja pedagoga uz stručne, specijalističke i postdoktorske studije. Kao najviši stupanj formalnog obrazovanja iz pedagogije osposobljava pedagoge za samostalno ekspertno bavljenje istraživačkim radom i smatra se ključnim za integriranje u europski znanstveno-istraživački prostor. Zbog važnosti znanstveno-istraživačkog rada kao sastavnog dijela i temelja kvalitetnog visokog obrazovanja u nacionalnom i europskom kontekstu, pokretanje poslijediplomskog ciklusa obrazovanja na Odjelu za pedagogiju, Sveučilišta u Zadru ima strateško značenje. Poslijediplomski doktorski studij primarno je usmjeren na znanstvena istraživanja kvalitete u odgoju i obrazovanju te raspravu i na kritičko vrednovanje postojećeg znanstvenog znanja iz pedagogije. Osobiti je naglasak na temeljnom upoznavanju i kritičkom promišljanju teorijskih i metodologijskih spoznaja u području pedagogije i interdisciplinarnim područjima. Tematska opredijeljenost za povezanost kvalitete odgoja i obrazovanja i razvoja cjelovite osobnosti temelji se ne filozofiji cjeloživotnog obrazovanja, koje je shvaćeno kao cilj, načelo i odgojno-obrazovna koncepcija.Poslijediplomski doktorski studij iz pedagogije u skladu je s misijom i vizijom Sveučilišta u Zadru, koje svoje djelovanje vidi u istraživačkoj orijentaciji, organizaciji i provedbi istraživačkog rada, preddiplomskih, diplomskih i doktorskih studija te u osiguranju mobilnosti studenata i nastavnika i razvoju multidisciplinarnih studija i međuinstitucionalne suradnje. Sveučilište u Zadru, u svojoj misiji i strategiji razvoja do 2017. u prvi je plan stavilo istraživačku aktivnost i osposobljavanje mladih istraživača, kako bi se osigurao kontinuitet kvalitete realizacije osnovne djelatnosti Sveučilišta, ali i proizvodila nova znanja kao temelj razvoja društvenog razvoja.Posebno je naglašena važnost ujednačenog razvitka istraživanja u svim znanstvenim područjima, što je preduvjet za uspješno ispunjavanje misije Sveučilišta i njegovo prepoznavanje kao jakog regionalnog istraživačkog centra. Pedagogija kao društvena znanost dominantno je usmjerena na znanstvena istraživanja odgoja, obrazovanja u institucionalnom kontekstu te partnerstvo u razvoju nacionalnog kurikuluma i kao takva pripada među nacionalne strateške prioritete Republike Hrvatske. |

|  |
| --- |
| **3. OPĆI DIO** |
| Znanstveno/umjetničko područje studijskoga programa | Znanstveno područje društvenih znanosti |
| Trajanje studijskoga programa  | 3 godineUkupno vrijeme završetka doktorskog studija je 6 godina.  |
| Uvjeti upisa na studij i razredbeni postupak | Na doktorski studij pedagogije mogu se upisati pristupnici:* koji su završili sveučilišni diplomski studij (najmanje 300 ETCS bodova) iz polja pedagogije, odgojnih znanosti, područja primarnog obrazovanja i ranog i predškolskog odgoja i obrazovanja, edukacijsko-rehabilitacijske znanosti, sociologije, psihologije i kineziologije, te drugih polja u okviru društvenih znanosti;
* koji su završili diplomski studij iz drugih znanstvenih područja, profesionalno-znanstveno se usmjeravaju na područje odgoja i obrazovanja, a prema osobnim potrebama ili potrebama radnog mjesta doktoranda;
* koji su završili poslijediplomski znanstveni magistarski studij iz iz polja pedagogije, odgojnih znanosti, područja primarnog obrazovanja i ranog i predškolskog odgoja i obrazovanja ;
* koji imaju minimalni prosjek ocjena na diplomskom studiju 4,0; mogućnost upisa pristupnika koji ima prosjek ocjena na diplomskom studiju manji od 4,0 postoji uz dvije preporuke sveučilišnih nastavnika;
* koji znaju engleski ili drugi svjetski jezik (njemački, talijanski, francuski) na razini B2;
* koji u motivacijskom pismu ili usmenom razgovoru pokažu visok stupanj motivacije za znanstveno-istraživački rad i zahtjeve doktorskog studija.

Na poslijediplomski doktorski studij pedagogije mogu se upisati diplomirani pedagozi i magistri pedagogije, ali i stručnjaci drugih područja koji su završili diplomsku razinu sveučilišnih studijskih programa društvenih, humanističkih, interdicisplinarnih i drugih znanstvenih područja. |
| Ishodi učenja studijskoga programa  | Polaznici doktorskog studija pripremaju se za znanstveni i znanstveno-nastavni rad u području duštvenih znanosti, pedagogije, odgojnih znanosti s težištem na: a) istraživanje fenomena vezanih za razvoj kvalitete u odgoju i obrazovanju u institucionalnim uvjetima, b) istraživanje obrazovnih potreba i obrazovnih procesa, c) koncipiranju inovativnih modela odgoja i obrazovanja i d) istraživanjima kvalitete pedagogijskih koncepcija i njihove relevantnosti u praksi.Završetkom doktorskom studija, izradom i javnom obranom doktorske disertacije doktorand će moći: * interpretirati i kritički promišljati teorije odgoja i obrazovanja;
* formulirati i objašnjavati probleme u području pedagogijskih znanosti;
* uspoređivati i vrednovati pedagogijske koncepcije (predškolske, školske, alternativne i standardne);
* poznavati teorije i modele argumentacije odgojno-obrazovnih ciljeva;
* adekvatno koristiti kategorijalne pedagogijske pojmove i pedagogijsku terminologiju;
* postavljati, formulirati i operacionalizirati probleme istraživanja u polju pedagogije, odnosno odgojno-obrazovnih znanosti;
* demonstrirati sposobnost osmišljavanja, dizajniranja, implementiranja i prilagođavanja procesa znanstvenog istraživanja;
* samostalno i nezavisno istraživati probleme u području odgoja i obrazovanja te objavljivati originalne rezultate istraživanja;
* sudjelovati u radu znanstveno-istraživačkih timova i osmišljavati nove znanstveno-istraživačke projekte;
* kritički analizirati, evaluirati i sintetizirati nove istraživačke ideje;
* pisati znanstvene radove prema zahtjevima znanstvenih i profesionalnih standarda;
* diseminirati znanstvene spoznaje i znanstvenim argumentima komunicirati s kolegama, širom znanstvenom zajednicom i širim društvenim okruženjem o svojim područjima stručnosti;
* primijeniti etička načela u društvenim istraživanjima, posebice ona koja se odnose na: povjerljivost osobnih i drugih podataka, profesionalnog odnosa s ispitanicima, interpretacije i diseminacije rezultata istraživanja, zaštite sudionika istraživanja, sukoba interesa te štetnosti i loših posljedica plagijatorstva.

Pozornost će biti usmjerena na razvoj i drugih generičkih kompetencija doktoranda te će doktorand završetkom studija moći komunicirati u timovima, planirati, organizirati, upravljati i voditi znanstveno-istraživačke i projektne zadatke i aktivnosti, ostvarivati istraživačke ciljeve u interdisciplinarnim i multidisciplinarnim timovima te ih primijeniti u multikulturalnim i interkulturalnim okruženjima. |

|  |
| --- |
| **4. OPIS STUDIJSKOGA PROGRAMA** |
| Struktura studija | Poslijediplomski doktorski studij pedagogije je trogodišnji studij, a strukturiran je prema godinama studija. Struktura studija prema godinama studija osigurava praćenje rada doktoranda, stjecanje i razvoj ishoda učenja, a administrativno rasterećuje polaznike i Sveučilište.**I. godina studija** – strukturno je sastavljena od dva modula. Oba modula su obvezna za sve polaznike doktorskog studija. Moduli na I. godini studija su:**1. modul:** Teorijsko-metodologijski pristupi odgoju i obrazovanjuOvaj modul sastavljen je od tri kolegija. Cilj kolegija je stjecanje znanja i razvoj kritičkog mišljenja o teorijskim pitanjima pedagogijske znanosti, odgoja i obrazovanja, nastave, etičkih pitanja znanstvenog rada te o utjecaju drugih znanosti (sociologije, psihologije, neuroznanosti, etnologije, antropologije) na promjenu predodžbe o čovjeku, njegovu razvoju, smislu i u tom kontekstu na promjenu predodžbe odgoja i obrazovanja (kao djelatnosti i kao procesa) te kvaliteti u odgoju i obrazovanju kao suvremenom zahtjevu i načelu svih suvremenih sustava odgoja i obrazovanja.**2. modul:** Metodologija istraživanja odgoja i obrazovanjaOvaj modul sastavljen je od dva kolegija. Cilj kolegija je stjecanje znanja iz metodologije istraživanja odgoja i obrazovanja, razvoj istraživačkih sposobnosti, primjena metodologije istraživanja i priprema za samostalni istraživački rad.**II. godina studija** – strukturno je sastavljena od jednog modula: Kvaliteta u odgoju i obrazovanju, odnosno 16 kolegija. Doktorand će upisati dva obvezna i dva izborna kolegija, u suglasnosti s Vijećem poslijediplomskog doktorskog studija.Doktorand će kolegije birati u skladu s osobnim znanstveno-istraživačkim interesima koji profiliraju znanstveno područje doktoranda te mu omogućuju stjecanje znanja i uvide u istraživanja od osobite važnosti za pripremu i izradu doktorske disertacije.Izbor kolegija unutar modula povezan je s izborom mentora i komentora te pripremom doktoranda za rad na sinopsisu. Druga godina studija pretpostavlja individualni rad doktoranda s mentorom. Rad s doktorandom je konzultativno-instruktivni, ima za svrhu intenzivnije bavljenje užim znanstvenim područjem, upoznavanje spoznajnih rezultata u tom području i konačno formuliranje predmeta istraživanja, formuliranje naslova doktorske disertacije i pripreme pisanja sinopsisa. Uz produbljivanja znanja iz užeg znanstvenog područja, rad s doktorandom treba omogućiti i kritičku refleksiju, razumijevanje teorijskih izvora, antropologijsko-psiholoških i filozofskih temelja te mogućnost javnog diskursa o području istraživanja (temi). To uključuje praćenje znanstvene literature, pisanje prikaza najnovijih i najznačajnijih istraživanja i teorijskih radova o temi te sudjelovanje na znanstvenim i stručnim skupovima u svezi s temom.**III. godina studija** –odnosi se na samostalan rad doktoranda uz vođenje i nadzor mentora, što obuhvaća znanstvenu aktivnost doktoranda koja završava izradom i predajom i obranom doktorske disertacije.Uspješnim završetkom doktorskog studija pedagogije ocjenjuje se sljedeći rad doktoranda: - izrada dva radna zadatka (projektna, seminarska) na I. godini studija; pisanje prikaza znanstvene studije, knjige, projekta;* položen usmeni ispit iz 1. modula (I. godina studija) pred ispitnim povjerenstvom;
* položen usmeni ispit iz 2. modula (I. godina studija) pred ispitnim povjerenstvom;
* sudjelovanje na znanstvenom skupu, okruglom stolu, konferenciji, objava znanstvenog ili stručnog rada;
* izrada projekta istraživanja, prezentacija projekta, rasprava o projektu;
* izrada i obrana sinopsisa doktorskog rada;
* izrada i obrana doktorskog rada.
 |
| Uvjeti upisa u višu godinu studija | **Uvjeti upisa na II. godinu studija su:*** izrada dva projektna ili seminarska zadatka na I. godini studija; pisanje prikaza znanstvene studije, knjige, projekta;
* položen usmeni ispit iz 1. modula (I. godina studija) pred ispitnim povjerenstvom;
* položen usmeni ispit iz 2. modula (I. godina studija) pred ispitnim povjerenstvom.

**Uvjeti upisa na III. godinu studija su:*** sudjelovanje na znanstvenom skupu, okruglom stolu, konferenciji, objava znanstvenog ili stručnog rada;
* izrada projekta istraživanja, prezentacija projekta, rasprava o projektu;
* izrada i obrana sinopsisa doktorskog rada.
 |
| Cijena školarine po semestru | **7.000,00 kuna** |

|  |
| --- |
| **POPIS PREDMETA/MODULA** |
| Godina studija: I. |
| Semestar: 1. |
| MODUL | PREDMET | NOSITELJ |
| **1. modul:** Teorijsko-metodologijski pristupi odgoju i obrazovanju |
| Stanje i problemi suvremene znanosti o odgoju | prof. dr. sc. Slavica Bašićdr. sc. Harm Paschen, prof. emeritus |
| Povijest teorija odgoja i obrazovanja  | prof. dr. sc. Igor Radeka |
| Odgoj i obrazovanje u kontekstu europskih vrijednosti | prof. dr. sc. Dijana Vican |

|  |
| --- |
| **POPIS PREDMETA/MODULA** |
| Godina studija: I. |
| Semestar: 2. |
| MODUL | PREDMET | NOSITELJ |
| **2. modul:** Metodologija istraživanja odgoja i obrazovanja |
| Metodologija pedagogijskog istraživanja  | izv. prof. dr. sc. Stjepan Jagić |
| Razvoj istraživačkih kompetencija | dr. sc. Dina Mehmedbegović |

|  |
| --- |
| **POPIS PREDMETA/MODULA** |
| Godina studija: II. |
| Semestar: 3. |
| MODUL | PREDMET | NOSITELJ |
| **3. modul:** Kvaliteta u odgoju i obrazovanju |
| Kvantitativna i kvalitativna istraživanja odgoja i obrazovanja | izv. prof. dr. sc. Stjepan Jagićdr. sc. Dina Mehmedbegović |
| Multi-strategije i kombinacija metoda istraživanja | dr. sc. Dina Mehmedbegović |
| Struktura cjeloživotnog obrazovanja | prof. dr.sc. Igor Radeka |
| Nacionalni kurikulumi i odgojno-obrazovni standardi | prof. dr. sc. Dijana Vican |
| Koncepcije ranog odgoja i primarnog obrazovanja | prof. dr. sc. Slavica Bašić |
| Pedagogija obiteljskih odnosa  | prof. dr. sc. Dubravka Malešdoc. dr. sc. Rozana Petani |
| Obitelj i odgojno-obrazovne institucije | doc. dr. sc. Rozana Petani |
| Kultura nastave i kurikulum | prof. dr. sc. Anđelka Peko |
| Nastava u suvremenoj školi | prof. dr. sc. Anđelka Peko |
| Učenje u digitalnom okruženju  | izv. prof. dr. sc. Ivanka Stričević  |
| Samoregulacija učenja | prof. dr. sc. Izabela Sorić  |
| Suvremena tehnologija u obrazovanju  | doc. dr. sc. Jasmina Vrkić Dimić |
| Pedagogija djece s teškoćama u razvoju | prof. dr. sc. Zora Zuckerman |
| Ovisnosti suvremenog doba | prof. dr. sc. Zora Zuckerman |
| Inkluzijski odgoj i obrazovanje  | izv. prof. dr. sc. Smiljana Zrilić |
| Odgojno-obrazovne vrijednosti putovanja  | izv. prof. dr. sc. Stjepan Jagić |

**Informacije o doktorskom studiju mogu se dobiti na sljedećim brojevima telefona ili e-adresama:**

Odjel pedagogije Sveučilišta u Zadru – 023 200 743

dr. sc. Matilda Karamatić Brčić – 091 457 8874, makarama@unizd.hr;

doc. dr. sc. Rozana Petani – 098 935 0865, rpetani@unizd.hr;

dr. sc. Marija Buterin Mičić – 098 177 6619, buterin@unizd.hr;

Ured za poslijediplomske studije – Danijela Gašparović, prof. – 023 200 533, tajnistvopds@unizd.hr.